Anthony Ashley Cooper, 1. jarl av Shaftesbury

Anthony Ashley Cooper, 1. jarl av Shaftesbury (født 22. juli 1621 i Wimborne (Dorsetshire), død 21. januar 1683 i Amsterdam) var en engelsk statsmann. Cooper var sentral i statsledelsen i England under Cromwell og i første del av restaurasjonen. Han grunnla Whigpartiet. Han ba John Locke skrive Carolinas forfatning.

Biografi 
Cooper studerte ved universitetet i Oxford og senere jus ved Lincoln's Inn. Han ble valgt inn i Underhuset i 1640, men den engelske borgerkrigen medførte at parlamentet ble tilsidesatt. Ashley Cooper støttet innledningsvis Karl I av England, men valgte i 1646 å kjempe på parlamentets side. Etter kongens henrettelse ble han mer og mer sentral og ble en del av Riksrådet ("the council of state"), men var ofte i opposisjon mot Oliver Cromwell. 

I 1659-1660 ble han del av planene om å gjeninnsette Huset Stuart på den engelske tronen. Etter Karl II:s tilbakekomst ble Ashley Cooper adlet som baron Ashley av Wimborne St. Giles i Dorset. Han ble også utnevnt til landets mest sentrale finanspolitiker.

Referanser 

Engelske politikere